**Legeltetésre alapozott állattartási szakmérnök**

Magyarországon 1 millió hektár gyepterület van, melynek hasznosítása elsősorban a kérődző állatok és lovak legeltetésével és a takarmányozásukra használatos réti széna, valamint fűszilázs/szenázs készítésével lehetséges. A gyepek hasznosítása feltétlenül szükséges, mert anélkül megindul a természetes szukcesszió a leromlás irányába. Nagy gazdasági tartalék van a gyepgazdálkodásban, mert jelenleg mintegy 20%-a nincs hasznosítva és a technológia sem szakszerű mindenütt. Szükséges a szaktudás megszerzése, a legelők és rétek helyes művelésének és hasznosításának megtanulása. Növelni kell a gyepek állateltartó-képességét, mely egyúttal a takarmány minőségének javítását is jelenti. Ennek módszereit, valamint a legmodernebb takarmányozási- és tartástechnológiai elveket és gyakorlatokat tanítja elméletben és gyakorlatban egyaránt a szakirányú továbbképzés. A gyakorlatban sok olyan gazdálkodó, legelő- és réttulajdonos, húsmarha-, juh-, kecske- és lótartó van, akik nem rendelkeznek mezőgazdasági végzettséggel. A képzés részükre jelent jó lehetőséget a felsorolt szakterületekre vonatkozó szakismeretek megszerzésére.

**A képzés célja:** olyan szakemberek képzése, akik a legmodernebb, gyakorlatba átültethető komplex ismeretekkel rendelkeznek a legeltethető állatok (szarvasmarhák, juhok, kecskék, lovak) szaporodásbiológiája, takarmányozása és tartástechnológiája területén. Felkészültek az okszerű táplálóanyag-ellátásra, a legelőfű és a téli takarmány előállítására. A képzés gyakorlati ismeretek nyújtásával a legeltetésre alapozott állattartás területén új ismeretekkel bővíti az agrármérnöki tudást, az egyéb alapvégzettségekkel rendelkezőknél pedig mezőgazdasági alapismereteket nyújt és azt követően biztosítja a szakismeretek megszerzését.

**Jelentkezési feltételek:**

* A szakmérnöki szakra agrár képzési területen, legalább alapképzésben (korábban főiskolai szintű képzésben) szerzett mérnöki végzettséggel lehet jelentkezni. Fontos, hogy a szakképzettség megnevezésében benne legyen a „mérnök” szó. A képzés ezen a szakon 2 félév.

**A főbb szakmai ismeretkörök:**

* **Legelő- és rétgazdálkodási ismeretkör: 12-16 kredit**

Gyepalkotók növényismeret-szinten, a fenológia-takarmányminőség összefüggése, a takarmány termesztése, telepítés, felülvetés, egyéb gyepjavítási és -ápolási munkák, kaszálás, réti széna készítése, fűsilózás, tárolás, takarmány-minősítés; legeltetési módszerek, legeltetés tervezése és szervezése, a legelő berendezései, legeltetéstechnika oktatása, önálló legelő- és legeltetéstervezés a téli takarmányozással együtt, kiegészítő takarmányozás tervezése

* **Kérődző-szaporodásbiológiai ismeretkör: 4-8 kredit**
* **Kérődző állatok tartása és takarmányozása ismeretkör: 22-26 kredit**

A szarvasmarha- (elsősorban húsmarha-), juh- és kecsketartás és -takarmányozás

* **Lótartási és takarmányozási ismeretkör: 6-10 kredit**
* **Szakdolgozat: 8 kredit”**

**A képzés költsége: 180 000 Ft/félév**

**JELENTKEZÉSI HATÁRIDŐ:** 2020. augusztus 15.

Érdeklődni a következő címen lehet: Szabóné Péli Anasztázia ügyvivő szakértő

E-mail: Peli.Anasztazia@fh.szie.hu

Telefon: 28-522-000/1604 mellék

Részletes szakmai tájékoztatás Dr. Tasi Julianna egyetemi docens, szakvezetőnél kapható.

E-mail: Tasi.Julianna@mkk.szie.hu